Pääru Oja

Pääru Oja (sündinud 16. mail 1989 Tallinnas) on eesti näitleja.

 Haridus ja töökäik 
Pääru Oja lõpetas 2008. aastal Vanalinna Hariduskolleegiumi. 2012. aastal lõpetas ta Eesti Muusika- ja Teatriakadeemia lavakunstikooli (25. lend). 

Aastatel 2012–2020 töötas ta Eesti Draamateatris näitlejana, pärast seda on olnud vabakutseline. Ta mänginud mitmete teatrite ja etendusasutuste lavastustes: Emajõe Suveteater / Karlova Teater, VAT Teater, Lavastusprojektid, Kanuti Gildi Saal, Kellerteater, Ekspeditsioon.Pääru Oja. Eesti Teatri Agentuur.

Oja on osalenud noortele filminäitlejatele mõeldud programmides "Black Nights Stars" (2018 Pimedate Ööde filmifestivalil) ja "European Shooting Stars" (2020 Berliini filmifestivalil).Pääru Oja. Eesti Teatriliit.

2024. aasta seisuga on Pääru Oja mänginud kümmekonnas filmis. Tema filmirollidest peetakse üheks jõulisemaks Juhan Liivi kehastamist filmis "Vari" (2024).Jaanus Kulli. Pääru Oja: „Kuidas mingi kamp plikatirtse otsustab, kui palju tohib Lembit Peterson teatrit teha?“ Õhtuleht.ee, 19.10.2024. Ta on esimene eesti näitleja, kes on mänginud kahes Netflixi sarjas („Vikings: Valhalla“, 2022, ja „Shadow and Bone“, 2023).

Koos Mikk Saare, Jaan Söödi ja Allan Vainolaga on Pääru Oja osalenud aastalõpukontserditel "Sinus endas talv" ja suvekontserdisarjas "Igavest elu lõppevas öös"."Igavest elu lõppevas öös" Suvekontsert.

 Näitlejatöö 
Teatrilavastused
 2010 Peter Barnes "Jumala narride vennaskond" (isa Toulon)
 2011 Neil Simon "Biloxi Blues" (Joseph Wykowski)
 2011 Molière "Scapini kelmused" (Argante)
 2011 Diana Leesalu / Aleksander Pepeljajev "Gizelle" (osatäitja)
 2011 Jaan Kruusvall "Tasandikkude helinad" (Franz)
 2012 David Hare "Vertikaaltund" (Dennis Dutton)
 2012 Eugene O'Neill "Saatuse heidikute kuu" (T. Stedman Harder)
 2012 Lee Hall "Kaevuritest kunstnikud" (noor poiss)
 2012 Andrus Kivirähk "Kevadine Luts" (Silbe)
 2013 Lyle Kessler "Orvud" (Philip)
 2013 Tom Stoppard "Utoopia rannik. I osa. Teekond" (Aleksandr Herzen)
 2014 Tõnu Õnnepalu "Vennas" (Willem)
 2014 Merle Karusoo, Liis Aedmaa, J. Rahman, P. Saul-Gordilov "Laul, mis jääb" (Valdur Varem)
 2014 Nina Raine "Hõimud" (Billy)
 2014 Mika Keränen "Kuldne Lurich" (Olav  
 2015 Fjodor Dostojevski "Vennad Karamazovid" (Aljoša Karamazov)
 2015 Michel Houellebecq "Kaart ja territoorium" (noor näitleja)
 2016 Tõnu Õnnepalu "Mäed" (poiss)
 2017 Anton Tšehhov "Ivanov" (Pjotr)
 2018 Helen Käit / Mehis Pihla "Lohe needus" (Ferrum, Papagoimees)
 2019 Madis Kõiv / Aivo Lõhmus "Põud ja vihm Põlva kihelkonnan nelätõistkümnendämä aasta suvõl" (Piiri Leo)
 2020 Lauris Gundars "Tema taevaliku Õnneküla potitehas" (Jass)
 2021 Reeli Reinaus / Anti Reinthal "Nõidkapteni needus" (Kapten Rodriguez) 
 2022 Jarmo Reha, Aare Pilv ja Pääru Oja "Divide et Impera* jaga ja valitse"
 2022 Veera Saar / Urmas Lennuk "Ukuaru"
 2023 Jaan Tätte "Meeletu"
 2023 Agatha Christie "Hiirelõks" (Giles Ralston)
 2023 Paul-Eerik Rummo "Tuhkatriinumäng"Pääru Oja. Eesti Teatri Agentuur. 

Filmid
 2013 "Väikelinna detektiivid ja valge daami saladus" – Evaristus
 2015 "1944" – Sanitar Elmar Säinas
 2016 "Luuraja ja luuletaja" – Siim
 2018 "Mihkel" – Mihkel
 2018 "Põrgu Jaan" – Tiidrik
 2020 "Viimased" – Rupi
 2020 "O2" – Peeter Parik
 2020 "Hüvasti, NSVL" – Onu Kolja
 2023 "Suvitajad"
 2023 "Vigased pruudid" – kosilane ja mulk Enn
 2024 "Vari" – Juhan Liiv
 2026 "Meie Erika" – Jaanus Kuum

 Telesarjad 
 2011 "Kalevipojad" – Heiko
 2014 "Väikelinna detektiivid" – Evaristus
 2014–2020 "Kättemaksukontor" – Markus Heng / Stefan Jaago
 2016 "Kuum jälg" – Praktikant
 2018–2019 "Lõks" – Alex
 2022 "Vikings Valhalla" – Arne Gormsson (Netflix) 
 2023 "Shadow and Bone" (Netflix)
 2023 "Armastus"
 2023 "Täiuslik sõbranna" – Sulo
 2024 "Valhalla Project" – Ilja Karpov
 2024 "Utö" – Hans
 2024 "The Agency" 

 Tunnustus 
 2014 Kristallkingakese auhind 
 2015 Eesti Teatriliidu meespeaosatäitja auhind
 2018 Islandi filmiauhinna Edda nominatsioon parima meesosatäitja kategoorias (Islandi, Norra ja Eesti koostööfilm "Mihkel") 
 2019 Eesti filmi- ja teleauhindade nominatsioon parima meesnäitleja auhinnale televisioonis (telesari "Lõks")Pääru Oja. Eesti filmi andmebaas.
 2021 Bruno O'Ya stipendium
 2024 "Ringvaate" Terasmikrofoni auhinna nominent
 2024 Eesti Teatriliidu meespeaosatäitja auhinna nominent rolliga lavastuses "Meeletu" (Saueaugu Teatritalu)Pääru Oja. Eesti lavastuste andmebaas.
 2025 EFTA-auhind, parim meesnäitleja (filmis "Vari")

Teatrisisesed auhinnad
 2014 Suur Ants, Eesti Draamateatri kolleegipreemia meespeaosatäitjale (Willem Kasser "Vennas", Billy "Hõimud", Olav "Kuldne Lurich") 

 Isiklikku 
Tema isa on näitleja Tõnu Oja ja vend on Kaarel Oja. Näitleja ja teatrijuht Rein Oja on tema onu.

Pääru Oja elukaaslane on kunstnik Rebeca Rosalie Parbus.Pääru Oja kergitas saladuseloori enda ja elukaaslase suhtelt: iga päev saad aru, et kõik on õige kroonika.delfi.ee, 1. oktoober 2024.

 Viited 

 Kirjandus 
 Raul Ranne. Pääru Oja: tahtsin minna füüsikat õppima, aga edevus sai võitu. epl.delfi.ee, 13. oktoober 2018.
 Triin Lellep. Pääru Oja: palju see näitlemine ikka nii väga erutab enam. Ma pigem küll teeks juba midagi muud. kroonika.delfi.ee, 15. mai 2023
"Pääru Oja: vaimsust on meil Eestis filmis vaat et rohkem kui teatris" ERR kultuur, 25. juuni 2023
Tiiu Suvi. Pääru Oja kaalus filmivõtetel sama palju kui põhikoolis: väljend „näljapimedus“ pole kujundlik, pilt lähebki häguseks. annestiil.delfi.ee, 30. september 2024
Kaspar Viilup. Pääru Oja: julgustükk pole mitte oma ihu paljaks kiskuda, vaid hing alasti võtta. kultuur.err.ee, 9. november 2024

 Välislingid 

 Pääru Oja Eesti filmi andmebaasis
 Pääru Oja IMDb-s
 XXV lend. video, Eesti Rahvusringhäälingu arhiiv, 3. juuni 2012
 KÄBI EI KUKU... Tõnu ja Pääru Oja audio, Eesti Rahvusringhäälingu arhiiv, 31. märts 2019
 Parima meesnäitleja laureaat Pääru Oja Juhan Liivi rollist taastumisest: kaal tuli liiga ruttu tagasi video, ohtuleht.ee, 12. aprill 2025

Kategooria:Eesti Draamateatri näitlejad
Kategooria:Eesti näitlejad
Kategooria:Eesti filminäitlejad
Kategooria:Eesti dublaažinäitlejad
Kategooria:Eesti Muusika- ja Teatriakadeemia vilistlased
Kategooria:Sündinud 1989